मारुति सुजुकी ने सबसे ज्यादा 1.37 लाख कारें बेचीं, टू-व्हीलर्स में हीरो मोटोकॉर्प टॉप पर
Vehicle sales grew by 13.89% in March: Maruti Suzuki sold the maximum 1.37 lakh cars, Hero MotoCorp on top in two-wheelers, मार्च में 13.89% बढ़ी गाड़ियों की बिक्री
फेडरेशन ऑफ ऑटोमोबाइल डीलर्स एसोसिएशन (FADA) ने मार्च 2023 में बिकने वाली गाड़ियों की रिपोर्ट जारी कर दी है। इसके मुताबिक भारतीय ऑटो मार्केट में पिछले महीने 13.89% की ग्रोथ के साथ 20 लाख 41 हजार 847 व्हीकल्स बिके हैं। जबकि पिछले साल मार्च 2022 में 17 लाख 92 हजार 802 व्हीकल बिके थे।
पैसेंजर व्हीकल की बात करें तो लीडिंग कार मेकर मारुति सुजुकी ने मार्च में सबसे ज्यादा 1.37 लाख कारें बेची हैं। टू-व्हीलर्स में हीरो मोटरकॉर्प 4.66 लाख गाड़ियों की बिक्री के साथ टॉप पर है। 3-व्हीलर सेगमेंट में बजाज ऑटो ने सबसे ज्यादा 30 हजार 564 गाड़ियां बेचीं हैं और कॉमर्शियल सेगमेंट में 36 हजार 152 गाड़ियों की बिक्री के साथ टाटा मोटर्स पहले नंबर पर है।
ट्रैक्टर्स की सेल्स में 3.84% की बढ़ोतरी
FADA के अनुसार, मार्च 2023 में कुल 81,067 ट्रैक्टर्स बिके हैं। पिछले साल इसी महीने में 78,070 ट्रैक्टर्स बिके थे। इस हिसाब से YoY ट्रैक्टर्स की सेल्स में 3.84% की बढ़ोतरी हुई है।
त्योहारी सीजन के कारण गाड़ियों की सेल्स में बढ़ोतरी
FADA के अनुसार, गाड़ियों की सेल्स में ये बढ़ोतरी मुख्य रूप से त्योहारी सीजन और OBD2A नॉर्म्स में हुए बदलाव के कारण देखी जा रही है। FADA के अध्यक्ष मनीष राज सिंघानिया ने कहा कि मार्च 2023 में दो अंकों की लगभग 14% ग्रोथ देखी गई। ट्रैक्टर को छोड़कर सभी प्रकार के व्हीकल में दो अंकों की ग्रोथ देखी गई है।